**BIZTONSÁGI ADATLAP**

készült a 1907/2006/EK, 453/2010/EU és a 1272/2008/EK rendelet szerint

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító: Melody krémszappan – milk & honey**

**1.2. Azonosított felhasználás:** kozmetikum, folyékony szappan

 **Ellenjavallt felhasználás:** fentitől eltérő

**1.3. A biztonsági adatlap szállítójának adatai:**

**GIRONDE Kozmetikai és Háztartás-vegyipari Termékeket Gyártó és Forgalmazó Kft.**

H-3333 Terpes, Petőfi út 2 – 4.

Telefon: +36 36 561 310; Fax: +36 36 371 022

honlap: www.gironde.hu

**A biztonsági adatlapért felelős személy elérhetősége:** gironde@t-online.hu

**1.4. Sürgősségi telefon: Egészségügyi Toxikológiai Tájékoztató Szolgálat (ETTSZ):**

 napközben 06 (1) 476-6464

 éjjel-nappal hívható száma: 06 (80) 20 11 99

**2. szakasz: A veszélyek meghatározása**

**2.1. A keverék osztályozása**

A termékre a CLP (Classification, Labelling and Packaging: 1272/2008/EK rendelet és módosításai) osztályozási kritériumai nem vonatkoznak, **mivel funkciójából következően kozmetikum,** lásd a 1272/2008/EK 1. cikk (5) bekezdése, miszerint a rendelet nem alkalmazandó a végfelhasználóknak szánt, készárucikknek minősülő kozmetikai termékekre.

**A termék kozmetikum, megfelel 1223/2009/EK rendelet előírásainak; nem veszélyes keverékként kezelhető.**

**2.2. Címkézési elemek**

Piktogram, figyelmeztetés, H- és P- mondat: nem szükséges.

INCI-névvel (International Nomenclature Cosmetic Ingredients) a termék összetevői az alábbiak: **Összetevők/Ingredients:** AQUA, SODIUM LAURETH SULFATE, SODIUM CHLORIDE, COCAMIDE DEA, COCAMIDOPROPYL BETAINE, SODIUM STYRENE/ACRYLATES COPOLYMER, PARFUM, METHYLCHLOROISOTHIAZOLINONE, METHYLISOTHIAZOLINONE, GLYCERIN, CITRIC ACID, BENZYL SALICYLATE, COUMARIN, LILIAL, CI 19140 **Figyelmeztetések:** Szembe ne kerüljön. Szembe kerülés esetén tiszta langyos vízzel alaposan öblítsük ki. Tárolás: +5°C felett!

A termék címkézése a 1223/2009/EK, a kozmetikai rendelet előírásainak megfelelően történik.

**3. szakasz: Összetétel vagy az összetevőkre vonatkozó adatok**

**3.1. Kémiai jelleg:** keverék.

|  |  |  |
| --- | --- | --- |
| **Veszélyes összetevő** | **Koncentráció** | **CLP: osztály, kategória, H-mondat** |
| SODIUM LAURETH SULFATE[[1]](#footnote-1)CAS-szám: 68891-38-3 EU-szám: 500-234-8 | <5% | CLP: Skin Irrit. 2, H315, Eye Dam. 1, H318 |
| COCAMIDE DEA[[2]](#footnote-2)CAS-szám: 68603-42-9 EU-szám: 931-329-6 | <5% | CLP: Skin Irrit. 2, H315, Eye Dam. 1, H318 |
| COCAMIDOPROPYL BETAIN[[3]](#footnote-3)CAS-szám: 61789-40-0 EU-szám: 931-296-8  | <5% | CLP: Eye Dam. 1, H318 |

A gyártó más veszélyes összetevő jelenlétét nem jelzi, egyéb összetevők (illatanyag-kombináció, tartósítószer, pH-regulátor, sűrítő stb.) nem tekinthetők a hatályos jogszabályok szerint veszélyes anyagnak vagy koncentrációjuk a termékben nem éri el azt a mértéket, amely fölött jelenlétét a veszélyesség szerinti besorolásnál fel kell tüntetni, illetve figyelembe kell venni.

A fenti veszélyjelek és H-mondatok a tiszta komponensekre vonatkoznak, a termék veszélyesség szerinti besorolását a 2. szakasz adja meg. A H-mondatok teljes szövegét lásd a 16. szakaszban.

**4. szakasz: Elsősegély-nyújtási intézkedések**

**4.1. Az elsősegély-nyújtási intézkedések ismertetése/Általános tudnivalók:** Eszméletlen vagy görcsös állapotban lévő beteggel folyadékot itatni vagy annál hányást kiváltani nem szabad!

**Belégzés:** nem releváns expozíció.

**Bőrre jutás:** a termék a kéz rutinszerű mosására, tisztítására lett kifejlesztve. Használat és véletlenszerű bőrre jutás esetén vízzel öblítsük le.

**Szembejutás esetén:** szemöblítést kell végezni bő langyos vízzel a szemhéjszélek széthúzása és a szemgolyó állandó mozgatása közben. Panasz, tartós irritáció esetén forduljunk szakorvoshoz.

**Lenyelés esetén:** öblítsük ki a szájüreget, igyunk vizet. Panaszok esetén forduljunk orvoshoz.

**4.2. A legfontosabb – akut és késleltetett – tünetek és hatások**: nem ismert.

**4.3. A szükséges azonnali orvosi ellátás és különleges ellátás jelzése:** amennyiben mérgezési tünetek jelentkeznek, vagy mérgezés gyanúja merül fel, azonnal hívjunk orvost és mutassuk meg a termék címkéjét, ill. biztonsági adatlapját.

**5. szakasz: Tűzvédelmi intézkedések**

A termék nem tűzveszélyes, nem robbanásveszélyes.

**5.1. Megfelelő oltóanyag:** a környezetben égő anyagok, ill. a primer tűzforrás alapján kell megállapítani.

**5.2. A keverékből származó veszélyek:** tűzben szén-monoxid, szén-dioxid fejlődik.

**5.3. Javaslat a tűzoltóknak:** egyéni védőfelszerelések, a környezet levegőjétől független légzőkészülék szükséges.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** nagy mennyiségek esetén védőkesztyű, védőszemüveg használata szükséges.

**Kiömlés esetén:** **a csúszásveszélyre legyünk figyelemmel!**

**6.2. Környezetvédelmi óvintézkedések:** megfelelő óvintézkedésekkel akadályozzuk meg, hogy a készítmény nagy mennyiségben véletlen kiömlése során a lefolyókba, vízrendszerekbe kerülhessen.

**6.3. A területi elhatárolás és a szennyezés mentesítés módszerei és anyagai:** kis mennyiségű kiömlött anyagot nedvszívó anyaggal (rongy, papír) fel kell törölni vagy vízzel leöblíteni. Nagy mennyiségű kiömlött anyagot össze kell gyűjteni vagy inert folyadékfelszívó anyaggal (pl. homok, kovaföld, fűrészpor) fel kell itatni, és a helyi előírásoknak megfelelően megsemmisíteni.

**6.4. Hivatkozás más szakaszokra:** lásd még a 7., a 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések:** kövessük a címkén található használati utasítást! A padozatra jutva csúszásveszélyt jelent.

**Tűz- és robbanásvédelem:** speciális intézkedés nem szükséges.

**7.2. A biztonságos tárolás feltételei, az esetleges összeférhetetlenséggel együtt**

Gyermekek kezébe nem kerülhet!

Ajánlott tárolási hőmérséklet: +5°C felett. Napfénytől védve, jól lezárva, eredeti csomagolásban, fagymenteshelyen tároljuk.

**7.3. Meghatározott végfelhasználás:** kozmetikum

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határértékek:** (a munkahelyi levegőben megengedett határérték): nincs

**8.2. Az expozíció ellenőrzése**

**Műszaki intézkedések:** nem szükséges.

**Higiéniai intézkedések:** tartsuk távol élelmiszerektől, italoktól és takarmányoktól.

**Személyi védőfelszerelések:**

* **Légutak védelme:** nem szükséges.
* **Szemvédelem:** nem szükséges. Nagy mennyiségek kezelése esetén, mentesítéskor védőszemüveg/védőálarc használata ajánlott.

**8.3. Környezetvédelem:** ne engedjük, hogy a hígítatlan termék a csatornába, víztestekbe jusson.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: folyadék, homogén

Szín: sárga, opálos

Szag: a termékre jellemző, kellemes

Szagküszöb: nincs meghatározva

pH-érték: 5 – 6 20°C-on

Forrás/dermedéspont: nincs adat

Lobbanáspont: >75°C becsült érték

Bomlási hőmérséklet: nincs adat

Öngyulladás: a termék nem öngyulladó

Robbanásveszély: nem lép fel, nem robbanásveszélyes

Robbanási határok: nincs adat

Oxidáló tulajdonság: nem jellemző

Gőznyomás: nincs adat

Sűrűség: nincs adat

Gőzsűrűség: nincs adat

Bepárlási sebesség: nem releváns

Oldhatóság: vízben jól oldódik, elegyedik

Megoszlási hányados: nincs adat

Viszkozitás: min. 150 sec (átfolyási idő)

**9.2. Egyéb információ:** nincs adat, nem áll rendelkezésre vagy nem releváns

**10. szakasz: Stabilitás és reakciókészség**

**10.1. Reakciókészség:** nem ismert, nem jellemző.

**10.2. Kémiai stabilitás:** közönséges körülmények (szokásos hőmérséklet-, és nyomásviszonyok, valamint a 7. szakaszban előírt tárolási körülmények) között a termék stabil.

**10.3. A veszélyes reakciók lehetősége:** savak, oxidálószerek.

**10.4. Kerülendő körülmények:** fagy,extrém hőhatás.

**10.5. Nem összeférhető anyagok:** savak.

**10.6. Veszélyes bomlástermékek:** normál körülmények között nem ismert.

**11. szakasz: Toxikológiai adatok**

**11.1. Toxikológiai hatásokra vonatkozó információk**

A termék összetétele alapján, valamint a rendeltetésszerű felhasználás, az előírásszerű kezelés és tárolás esetén egészségkárosító hatás kockázata nem várható az expozíciószámítások, kockázatbecslések, valamint a tapasztalatok alapján.

A termék kozmetikum, megfelel a 1223/2009/EK rendeletnek, a termékinformációs dokumentációval rendelkezik

**12. szakasz: Ökológiai információk**

**12.1. Az ökotoxikológiai hatásokra vonatkozó információ:** megítélése az összetevőkre vonatkozó ökotoxikológiai adatok alapján történt, a termék nem tekintendő a környezetre veszélyes keveréknek.

**12.2. Perzisztencia és lebonthatóság:** a termékben lévő egyéb felületaktív anyag(ok) megfelel(nek) a 648/2004/EK rendeletben előírt biológiai lebomlási kritériumoknak. Az ezt alátámasztó adatok mindenkor a tagállamok illetékes szerveinek a rendelkezésére állnak, és közvetlen kérésükre vagy a tisztítószer gyártó kérésére megtekinthetők.

**12.3. Bioakkumulációs képesség:** nem jellemző.

**12.4. A talajban való mobilitás:** nincs adat.

**12.5. A PBT- és vPvB-értékelés:** nincs adat.

**12.6. Egyéb információk:** nincs.

**13. szakasz: Ártalmatlanítási szempontok**

**13.1. Hulladékkezelési szempontok:** a termék maradékainak és hulladékainak kezelésére a 98/2001. (VI.15.) Kormányrendeletben foglaltak az irányadók.

A termék hulladékának besorolása a 72/2013. (VIII.27.) VM rendelet alapján történt. A hulladékkulcs felhasználási terület és a körülmények folytán változhat. Kis mennyiségek háztartási hulladékként kezelhetőek.

**13.2. A termék hulladékának besorolása/hulladékkulcs/EWC-kód:**

07 06 99 zsírok, kenőanyagok, szappanok, mosószerek, fertőtlenítőszerek és kozmetikumok gyártásából, kiszereléséből, forgalmazásából és felhasználásából származó hulladék – nem veszélyes

**A vízzel alaposan kitisztított, hulladékká vált csomagolóanyag besorolása:**

15 01 02 műanyag csomagolási hulladék

A csomagolási hulladékkal kapcsolatos hulladékgazdálkodási tevékenységet a 442/2012. (XII.29.) Kormányrendelet szabályozza.

**14. szakasz: Szállításra vonatkozó információk**

A termék a veszélyes áruk nemzetközi szállítását szabályozó egyezmények szerint (ADR/RID, IMDG, IATA/ICAO) **nem** **veszélyes áru.**

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

**Vonatkozó közösségi joganyagok**

**Az Európai Parlament és a Tanács** [**1223/2009 EK rendelete**](http://eur-lex.europa.eu/legal-content/HU/TXT/PDF/?uri=CELEX:02009R1223-20140829&qid=1426458180811&from=HU) **(2009. november 30.) a kozmetikai termékekről módosításai**

REACH rendelet: 1907/2006/EK és módosításai

CLP-rendelet: 1272/2008/EK és módosításai

**Vonatkozó nemzeti joganyagok**

[**246/2013. (VII.2.)**](http://njt.hu/cgi_bin/njt_doc.cgi?docid=161576.244361) **Kormányrendelet a kozmetikai termékekről**

Munkavédelem: az 1993. évi XCIII. törvény a munkavédelemről; 25/2000. (IX.30.) EüM-SzCsM együttes rendelet a munkahelyek kémiai biztonságáról; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről; 3/2002. (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 98/2001. (VI.15.) Korm. rendelet a veszélyes hulladékkal kapcsolatos tevékenységek végzésének feltételeiről; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; 28/2011. (IX.9.) BM rendelet

**15.2. Kémiai biztonsági értékelés:** nem készült.

**16. szakasz: Egyéb információk**

Az adatlap a termék normál körülmények között történő felhasználására és kezelésére vonatkozó információkat tartalmazza.

Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, a teljes felelősség a felhasználót terheli.

A biztonsági adatlapban foglalt információk, adatok és ajánlások ismereteink legjaván alapszanak és azokat a kiadás időpontjában pontosnak, helytállónak ismerjük, de a javaslatainkért, és az ajánlásainkért garanciát vállalni nem tudunk, hiszen a felhasználás körülményei hatáskörünkön kívül esnek.

A felhasználó saját felelősségére dönt az említett információk alkalmazásáról, a termék felhasználásáról. Az adatlap nem jelenti bármilyen jogi kötelezettség vagy felelősség vállalását a bármilyen körülmények között történő használatból, illetve helytelen használatból adódó következményekért.

**16.1. A 2. és a 3. szakaszában szereplő rövidítések és H-mondatok szövege:**

A CLP-veszélyosztályok rövidítései, a rövidítések utáni (1-4) számok, az osztályon belüli kategóriát jelölik meg, a nagyobb számok kisebb veszélyt jelentenek:

Skin Irrit.: bőrirritáció; Eye Dam.: szemkárosító hatás

H315 Bőrirritáló hatású.

H318 Súlyos szemkárosodást okoz.

**16.2. Adatlaptörténet:** ezen adatlap a gyártó adatai alapján készült 2015 május 30-án és felülvizsgálták 2017 április 28-án.

1. CnH2n+1O(C2H4O)mSO3 Na, alkil (C12-14)éter-szulfát nátrium sók; [↑](#footnote-ref-1)
2. C8-18 (páros szénatom-számmal and C18-telítetlen, N, N bisz(hidroxietil) amidok; [↑](#footnote-ref-2)
3. 1-propanaminium, 3-amino-N-(karboximetil)-N,N-dimetil-, N-C8-18 (páros szénatom- szám) acilszármazékok, hidroxidok, belső sók [↑](#footnote-ref-3)